Romualdas Krikščiūnas

Romualdas Krikščiūnas (1930 m. liepos 18 d. Kaune – 2010 m. lapkričio 2 d.) – Lietuvos vyskupas emeritas, teisėtyrininkas kanonistas, kanonų teisės daktaras.

 Biografija 
1950–1954 m. mokėsi Kauno tarpdiecezinėje kunigų seminarijoje; įšventintas kunigu. Nuo 1954 m. Kristaus Prisikėlimo parapijos Kaune vikaras, nuo 1959 m. klebonas.
miniatiūra|160px|left|R. Krikščiūno kapas Kaune

1959–1963 m. Popiežiškajame Laterano universitete Romoje studijavo kanonų teisę, apgynė daktaro disertaciją, kanonų teisės daktaras. Nuo 1963 m. Vilkaviškio vyskupijos kurijos kancleris. 1963–1964 m. ir 1965–1967 m. lydėjo Lietuvos hierarchus į II Vatikano susirinkimą.

1963–1973 m. Kauno tarpdiecezinėje kunigų seminarijoje dėstė bažnytinę (kanonų) teisę, nuo 1968 m. profesorius. Amajos titulinis vyskupas (nuo 1969 m. gruodžio 21 d.), Kauno arkivyskupijos ir Vilkaviškio vyskupijos vyskupo Juozapo Matulaičio-Labuko augziliaras ir generalinis vikaras. Panevėžio vyskupijos apaštališkasis administratorius (1973–1983 m.). Nuo 2004 m. dirbo sielovadinį darbą Kauno Kristaus Prisikėlimo parapijoje.

2010 m. lapkričio 2 d. mirė. Palaidotas lapkričio 4 d. Kauno Kristaus Prisikėlimo mažosios bažnyčios šventoriuje (Aukštaičių g. 4).http://www.katalikai.lt/index.php?id=9&nid=4857

 Šaltiniai 

 Nuorodos 
 Kauno arkivyskupijos informacija 

Kategorija:Lietuvos teologai
Kategorija:Lietuvos kanonistai
Kategorija:Panevėžio vyskupai